**קרוליין אליזבת, נסיכת בריטניה הגדולה** (באנגלית: **Princess Caroline Elizabeth of Great Britain**;‏ ‏10 ביוני 1713 – 28 בדצמבר 1757) הייתה ילדתם הרביעית ובתם השלישית של ג'ורג' השני, מלך בריטניה ושל רעייתו קרולינה, מרקיזת ברנדנבורג-אנסבך.

ראשית חייה
----------

הנסיכה קרוליין נולדה בארמון הרנהאוזן בהנובר. אביה היה גאורג אוגוסטוס, נסיך הנובר, בנו הבכור של גאורג לואיס, הנסיך הבוחר של הנובר. אמה הייתה קרולינה, מרקיזת ברנדנבורג-אנסבך, בתו של יוהאן פרידריך, מרקיז ברנדנבורג-אנסבך. כנכדתו של הנסיך הבוחר של הנובר, ניתן לה עם לידתה התואר הנסיכה קרוליין מהנובר. על פי חוק ההסדר 1701, היא הייתה בעת לידתה השביעית בסדר הירושה לכתר הבריטי. היא הוטבלה יום לאחר לידה בארמון הרנהאוזן.

נסיכת בריטניה הגדולה
--------------------

ב-1714 נפטרה אן, מלכת בריטניה, וסבה של קרוליין היה למלך ג'ורג' הראשון, ואביה היה לנסיך ויילס. בגיל שנה, התלוותה קרוליין לאימה ולאחיותיה הגדולות, הנסיכות אן ואמליה לבריטניה הגדולה, והמשפחה התגוררה בארמון סנט ג'יימס בלונדון. לקרוליין ניתן התואר נסיכת בריטניה הגדולה.

ב-1722, בהוראתה של אמה, היא חוסנה נגד אבעבועות שחורות בבווריאולציה (אנ'), סוג מוקדם של חיסון שזכה לפופולריות על ידי ליידי מרי מונטגיו וצ'ארלס מייטלנד.

קרוליין הייתה הילדה המועדפת על אמה, והייתה ידועה בכינוי "קרוליין אליזבת האומרת אמת". כאשר התגלעו חילוקי דעות בין ילדי המשפחה המלכותית, היו הוריה אומרים, "קראו לקרוליין, ואז נדע את האמת". על פי ד"ר ג'ון דוראן, "קרוליין אליזבת אוהבת האמת הייתה אהובה ללא סייג על ידי הוריה, ראויה לחיבה, וגמלה על כך בחיבה נלהבת. היא הייתה הוגנת, טובת לב, מושלמת ואומללה".

חייה הבוגרים
------------

שלט האצולה של קרוליין אליזבת
על פי אמונה עממית, אומללותה של קרוליין הייתה בשל אהבתה לאיש חצר המלכות הנשוי, הלורד הרווי. הרווי, שהיה ביסקסואל, ניהל רומן עם אחיה הגדול של קרוליין, פרדריק, נסיך ויילס, והיה מקושר בקשרים רומנטיים עם כמה גבירות של חצר המלכות, כולל פילגשו של פרדריק, אן ויין. כאשר נפטר הרווי ב-1743, פרשה קרוליין לארמון סנט ג'יימס למשך שנים רבות עד מותה, והתירה גישה אליה רק למשפחתה ולידידיה הקרובים. היא תרמה בנדיבות למטרות צדקה.

הנסיכה קרוליין נפטרה, מבלי שנישאה לאיש או ילדה ילדים, בארמון סנט ג'יימס ב-28 בדצמבר 1757, בגיל 44. היא נטמנה במנזר וסטמינסטר.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ארנסט אוגוסט, דוכס בראונשווייג-לינבורג |   | סופיה, נסיכת פפאלץ |   | גאורג וילהלם, דוכס בראונשווייג-לינבורג |   | אלאונור ד'אסמיר ד'אולברוז |   | אלברכט השני, מרקיז ברנדנבורג-אנסבך |   | סופיה מרגרטה, נסיכת אטינגן-אטינגן |   | יוהאן גאורג הראשון, דוכס סקסוניה-אייזנך |   | יוהאנטה, נסיכת זיין-ויטגנשטיין |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | ג'ורג' הראשון, מלך בריטניה |   |   |   |   |   | סופיה דורותיאה, דוכסית בראונשווייג-צלה |   |   |   |   |   | יוהאן פרידריך, מרקיז ברנדנבורג-אנסבך |   |   |   |   |   | אלאונורה, נסיכת סקסוניה-אייזנך |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | ג'ורג' השני, מלך בריטניה |   |   |   |   |   |   |   |   |   |   |   |   |   | קרולינה, מרקיזת ברנדנבורג-אנסבך |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **קרוליין אליזבת, נסיכת בריטניה הגדולה** |
|

קישורים חיצוניים
----------------

ויקישיתוף מדיה וקבצים בנושא **קרוליין אליזבת, נסיכת בריטניה הגדולה** בוויקישיתוף
* דיוקנאות של הנסיכה קרוליין אליזבת, גלריית הדיוקנאות הלאומית, לונדון.
* קרוליין אליזבת, נסיכת בריטניה הגדולה, באתר "Find a Grave" (באנגלית)

הערות שוליים
------------

1. ↑  Lodge, Edmund (1838). The Genealogy of the Existing British Peerage: With Sketches of the Family Histories of the Nobility. Saunders and Otley. p. 5.
2. ↑  "Yvonne's Royalty Home Page: Royal Christenings". Archived from the original on 6 August 2011.
3. ↑  The royal princesses of England: from the reign of the George the First by Mrs. Matthew Hall, pages 114-125

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5438414
* GND: 1018057102
* ISNI: 0000 0003 6060 4706
* VIAF: 220593554
* WorldCat: viaf-220593554

 |